**Există Dumnezeu**

*Costache Ioanid*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu, nu suntem un vis, o intimplare,

un lut de sine insusi framintat.

Ci ne-a zidit o Forta creatoare,

o-Ntelepciune fara de hotare.

Exista Dumnezeu cu-adevarat!

Nu, nu suntem jivine-ntunecate,

gonite de un bici ne 'nduplecat.

Ci noi avem un duh si-o libertate

Si-o inima ce pentru ceruri bate.

Exista Dumnezeu cu-adevarat!

N-ar fi simtit in veci de veci tarina

Surisul unui crin imaculat,

de n-ar fi-ntins Atotstapinul mina

sa umple-n noi de simtamint fintina-

Exista Dumnezeu cu-adevarat!

Avem cu noi Scriptura ca dovada,

avem minuni si semne ne 'ncetat.

Iar cine vrea pe Dumnezeu sa-L vada

sa stea In fata Lui pe baricada!

Exista Dumnezeu cu-adevarat!

Nu-i calea noastra vesnic insorita,

nu-i viata totdeauna un palat.

Dar o traim, caci merita traiti,

cind, peste lumea asta marginita,

Exista Dumnezeu cu-adevarat!

Nu, nu suntem neant! Ce fericire!

Supremul adevar s-a revelat.

Isus e-n noi, lumini si iubire.

Iar moartea e un sbor spre nemurire.

Exista Dumnezeu! Ce minunat!